b'\n_START_ARTICLE_\nMichael den Tapre\n_START_PARAGRAPH_\nMichael den Tapre (rum\xc3\xa6nsk: Mihai Viteazul; f\xc3\xb8dt ca. 1558, Ora\xc8\x99ul de Floci i Valakiet, d\xc3\xb8d 9. august 1601 i Turda i Dakien) var en fyrste der kortvarigt forenede Valakiet, Moldavien og Transsylvanien omkring \xc3\xa5r 1600.\n_START_SECTION_\nLiv og D\xc3\xb8d\n_START_PARAGRAPH_\nHan blev f\xc3\xb8dt c. 1558 og var muligvis en u\xc3\xa6gte s\xc3\xb8n af P\xc4\x83tra\xc8\x99cu den Gode, fyrst af Valakiet; hans mor var Teodora Cantacuzino. Han holdt flere embeder i landet men m\xc3\xa5tte flygte i 1593, f\xc3\xb8rst til Transsylvanien, derefter til Konstantinopel, hvor den Osmanniske Sultan \xe2\x80\x93 dengang Valakiets overhoved \xe2\x80\x93 indsatte ham som den nye fyrst._NEWLINE_Michael gjorde opr\xc3\xb8r mod tyrkerne i 1594 og k\xc3\xa6mpede i forbund med Siegmund B\xc3\xa1thory af Transsylvanien, Aron Vod\xc4\x83 af Moldavien, og den tysk-romerske kejser Rudolf 2. Krigen forsatte med skiftene resultater indtil en fredstraktat i 1599._NEWLINE_Under Michaels regering vandt bojarerne \xe2\x80\x93 den rum\xc3\xa6nske adel \xe2\x80\x93 fuld magt over deres b\xc3\xb8nder som blev tr\xc3\xa6ller._NEWLINE_En magtkamp i Transsylvanien ledte Michael til at marchere ind i oktober 1599. Med Slaget ved \xc8\x98elimb\xc4\x83r sejrede han over Andreas B\xc3\xa1thory og blev fyrste af Transsylvanien under kejserens overh\xc3\xb8jhed. I april 1600 angreb han sin fjende Jeremias Movil\xc4\x83, fyrsten af Moldavien, som m\xc3\xa5tte flygte til Polen. Et opr\xc3\xb8r br\xc3\xb8d nu ud i Transsylvanien. Efter mange vanskeligheder og skiftende forbund genvandt Michael kontrol. Men kort derefter \xe2\x80\x93 den 9. august 1601 \xe2\x80\x93 blev han bedraget og myrdet af sine forbundsf\xc3\xa6ller, Rudolf 2. og hans general Giorgio Basta.\n_START_SECTION_\nMichael den Tapre og Rum\xc3\xa6nien\n_START_PARAGRAPH_\nFor rum\xc3\xa6nske nationalister som Nicolae B\xc4\x83lcescu blev Michael den Tapre en forl\xc3\xb8ber for Rum\xc3\xa6niens forening._NEWLINE_Ordenen af Michael den Tapre (Mihai Viteazul), Rum\xc3\xa6niens h\xc3\xb8jeste milit\xc3\xa6r-dekoration, blev stifted i 1916.'